খবরটা পলাশের কাছে আনকোরা মনে হয়। আবারো চমকে ওঠে ও। এ কেমন কথা উইয়ের শখ অন্তত এক বছর আগে থেকে বদলে যাচ্ছে, এতো বড় খবরটা পলাশ জানে না, অথচ তখনই জানত ওর পাড়ার বন্ধু! কেমন ভাই পলাশ! খবরটা সত্যি হলে, ভাই হিসেবে এটা পলাশের ব্যর্থতা। এমনকি ওদের পুরো পরিবারের। উইয়ের কী কী শখ বদলে যাচ্ছিল, সেটা এ-মুহূর্তে জেনে নেওয়াটা জরুরি কর্তব্য মনে হলো। তবে জালালকে জিজ্ঞাসা করতে গেল না পলাশ, পাছে তার নিজের ভাই – অজ্ঞতা ফাঁস হয়ে পড়ে, এই আশঙ্কায়।